32007D0019
L 007/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 декември 2006 година
относно одобряване на плановете за действие при извънредни ситуации за контрола на класическа чума по свинете съгласно Директива 2001/89/EО на Съвета
(нотифицирано под номер C(2006) 6858)
(текст от значение за ЕИП)
(2007/19/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на Република България и Румъния, и по-специално член 4, параграф 3 от него,
като взе предвид Акта за присъединяване на Република България и Румъния, и по-специално член 56 от него,
като взе предвид Директива 2001/89/EО на Съвета от 23 октомври 2001 г. относно мерки на Общността за контрола на класическа чума по свинете (1), и по-специално втора алинея от член 22, параграф 3 и трета алинея от член 29, параграф 3 от нея,
като има предвид, че:
(1)
Директива 2001/89/EО определя контролните мерки, които се прилагат в случай на огнище на класическа чума по свиете, както и някои превантивни мерки, насочени към увеличаване на съзнаването и готовността на компетентните органи и земеделската общност по отношение на тази болест. Съгласно тази директива плановете за действие при извънредни ситуациите на държавите-членки за контрола на класическа чума по свинете трябва да бъдат одобрени от Комисията.
(2)
Впоследствие Решение 2004/431/EО на Комисията от 29 април 2004 г. за одобрение на някои плановете за действие при извънредни ситуации за контрола на класическа чума по свинете (2) одобри тези планове за действие при извънредни ситуации за Чешката република, Естония, Кипър, Латвия, Литва, Унгария, Малта, Полша, Словения и Словакия и тези държави-членки са изброени в приложението към това решение.
(3)
България и Румъния ще се присъединят към Общността на 1 януари 2007 г. Съобразно с това България и Румъния са предоставили на Комисията за одобрение своите планове за действие при извънредни ситуации за контрола на класическата чума по свинете.
(4)
Тези планове за действие при извънредни ситуации, изменени от България и Румъния в резултат на предложенията направени по време на тяхната оценка, изпълняват критериите, определени в Директива 2001/89/EО и, обект на редовна актуализация и ефективно изпълнение, позволяват целите на тази директива да бъдат постигнати и затова следва да бъдат одобрени.
(5)
С цел яснота на законодателството на Общността Решение 2004/431/EО следва да бъде отменено и заменено с настоящото решение.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Плановете за действие при извънредни ситуации, представени от България на Комисията на 7 ноември 2006 г. за контрола на класическа чума по свинете, са одобрени.
Член 2
Плановете за действие при извънредни ситуации, представени от Румъния на Комисията на 9 ноември 2006 г. за контрола на класическа чума по свинете, са одобрени.
Член 3
Приложението определя списъка на държави-членки, които имат одобрени планове за действие при извънредни ситуации, одобрени за контрола на класическа чума по свинете съгласно Директива 2001/89/EО.
Член 4
Решение 2004/431/EО се отменя.
Член 5
Настоящото решение се прилага при положение и от датата на влизане в сила на Договора за присъединяване на България и Румъния.
Член 6
Адресати на настоящото решение са държавите-членки.
Съставено в Брюксел на 22 декември 2006 година.